CELEX: 32015D1994
Language: sl
Date: 2015-10-26 00:00:00
Title: Sklep Sveta (EU) 2015/1994 z dne 26. oktobra 2015 o podpisu, v imenu Evropske unije, Protokola o spremembi k Sporazumu med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti

6.11.2015   
            
            
               SL
            
            
               Uradni list Evropske unije
            
            
               L 290/16
            
         SKLEP SVETA (EU) 2015/1994
   z dne 26. oktobra 2015
   o podpisu, v imenu Evropske unije, Protokola o spremembi k Sporazumu med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 115 v povezavi s členom 218(5) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je 14. maja 2013 pooblastil Komisijo, da začne pogajanja s Kneževino Lihtenštajn o spremembi Sporazuma med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti (1) (v nadaljnjem besedilu: Sporazum), da se ta sporazum uskladi z nedavnim razvojem dogodkov na svetovni ravni, na kateri je bilo dogovorjeno, da se avtomatična izmenjava podatkov spodbuja kot mednarodni standard.
            
         
               (2)
            
            
               Besedilo Protokola o spremembi k Sporazumu (v nadaljnjem besedilu: Protokol o spremembi), ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje sporazum z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer s svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Kneževina Lihtenštajn so dejavno sodelovale pri delu svetovnega foruma OECD za podporo razvoja in izvajanja navedenega standarda. Besedilo sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Unijo in Kneževino Lihtenštajn.
            
         
               (3)
            
            
               Protokol o spremembi bi bilo treba podpisati –
            
         SPREJEL NASLEDNJI SKLEP:
   Člen 1
   Podpis, v imenu Unije, Protokola o spremembi k Sporazumu med Evropsko skupnostjo in Kneževino Lihtenštajn o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti, se odobri s pridržkom sklenitve navedenega protokola o spremembi (2).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola o spremembi v imenu Unije.
   Člen 3
   Ta sklep začne veljati na dan sprejetja.
   
      V Luxembourgu, 26. oktobra 2015
      
         
            Za Svet
         
         
            Predsednica
         
         C. DIESCHBOURG
      
   
   
      (1)  UL L 379, 24.12.2004, str. 84.
   
      (2)  Besedilo Protokola o spremembi se objavi skupaj s sklepom o sklenitvi.